## Januar 2020

|  |
| --- |
| **Skive Kommunes kvalitetsstandard for Servicelovens § 97 – Ledsageordning** |

# Kvalitetsstandard efter Servicelovens § 97 i Skive Kommune

|  |  |
| --- | --- |
| **Overskrift** | **Indhold** |
| **Lovgrundlag** | Lov om social service Nr. 573 af 24. juni 2005, jf. lovbek. nr. 1114 af 30. august 2018 |
| **Målgruppe** | Ledsageordning tilbydes til personer mellem 18-67 år, der ikke kan færdes alene på grund af betydelige og varigt nedsat fysisk eller psykisk funktionsevne. Ordningen er begrænset til personer, der selv kan efterspørge individuel ledsagelse til selvvalgte aktiviteter uden socialpædagogisk indhold. En bevilling kan gives uanset boform.  Der lægges specielt vægt på at borgere:   * Selv kan efterspørge ledsagelsen, ikke nødvendigvis verbalt. * Ønsker at deltage i sociale aktiviteter og fritidsaktiviteter. * Er bevidste om indholdet i aktiviteten. |
| **Formålet med ydelsen/indsatsen** | Formålet med ledsageordningen er at øge mulighederne for selvstændighed, valgfrihed og ansvar for egen tilværelse og dermed medvirke til integration i samfundet af borgere med betydelig og varigt nedsat fysisk eller psykisk funktionsevne.  Det vil sige, at man med en ledsagelse kan komme hjemmefra, med hjælp fra en ledsager. |
| **Indhold i støtten/indsatsen** | Indholdet i støtten er selve ledsagelsen fra punkt A til punkt B, samt afledte opgaver heraf. Dette kan fx være hjælp til at få overtøj af og på, hjælp til at manøvrere kørestolen i besværlige passager og hjælp til at tage varer ned fra hylderne under indkøb. |
| **Der kan gives støtte til** | Der kan gives støtte til selve ledsagelsen med fokus på sociale- og fritidsaktiviteter. Eksempler på aktiviteter kan være:   * Biograf og teaterture * Fritidsaktiviteter, f.eks. svømning eller ridning (*må dog ikke være lægeordineret*) * Besøg hos venner og familie * Ferie og weekendophold * Gåture og shopping * Andet der har en karakter af at være social eller aktiv i sin fritid.   I særlige tilfælde kan borger få hjælp til at planlægge aktiviteter for ledsagelsen, herunder kontakt og koordination med den konkrete ledsager. F.eks. hvis den enkelte borger ikke har noget verbalt sprog og skal have hjælp til at bestille billetter, kørsel med mere. |
| **Indsatsen/støtten omfatter f.eks. ikke** | Ydelsen omfatter ikke borgere under 18 år eller over folkepensionsalderen. Hvis man *har* fået bevilget en ledsagelse, er man dog berettiget til at beholde ordningen – også efter man er overgået til folkepension. Dette sker med forbehold for, at der ikke er sket væsentlig ændring i borgerens fysiske eller psykiske nedsatte funktionsevne, der vil kræve en anden form for ydelser.  Desuden er følgende borgere f.eks. ikke omfattet af ordningen:   * Borgere, der har brug for socialpædagogisk støtte under ledsagelsen. Socialpædagogisk støtte skal i denne sammenhæng forstås som støtte til at agere, kommunikere og integrere i sociale sammenhænge. * Borgere, der er bevilget hjælp efter servicelovens § 96 – Borgerstyret Personlig Assistance (BPA). * Borgere, som ikke selv, verbalt eller på anden måde, kan efterspørge aktiviteter. * Borgere som på trods af deres handicap eller nedsat funktionsevne kan færdes alene udenfor hjemmet, i uvante omgivelser.   Derudover er det vigtigt at forstå at ledsagelse supplerer andre ydelser efter lov om social service, men kan ikke erstatte dem. Aktiviteter under ledsagelse efter § 97 omfatter f.eks. ikke:   * Praktisk hjælp i hjemmet. * Socialpædagogisk ledsagelse og støtte – herunder vejledning under en ledsagelse, rådgivning eller mere omsorgsbetonede og intensive støttetilbud. * Aktiviteter eller støttefunktioner, der bør varetages af uddannet social, pædagogisk eller sundhedsfagligt personale. * Lægeordineret aktiviteter f.eks. fysioterapi, svømning, ride-fysioterapi osv. Lægeordineret behandling, f.eks. ride-fysioterapi, anses efter sundhedsloven ikke for at være en selvvalgt aktivitet, og der gives derfor ikke §97 ledsagelse til behandling. * Aktiviteter i eget hjem, f.eks. at bruge ledsager som støtteperson eller besøgsven. * Ulovlige aktiviteter. * Aktiviteter der stimulerer eller vedligeholder et misbrug. * Aktiviteter der medfører at ledsager bliver bisidder (i stedet for ledsager) for borger. Bisidder betyder at man f.eks., sidder med til møder eller med ved behandlings- og beslutningsprocesser. |
| **Krav til borgeren** | Hvis anden person end borger eller partsrepræsentant henvender sig, kan sagsbehandler tage imod besked, men kan ikke sagsbehandle uden samtykke. Der henstilles til, at borgeren selv retter henvendelse.  Når der vurderes om en borger er berettiget til ledsagelse efter § 97, foretager Skive Kommune en helhedsvurdering af borgerens behov, hvilket inkluderer behovet for ledsagelse.  I denne helhedsvurdering vedrørende ledsagelse vil det specielt være et krav til borger:   * At man har en betydelig og varig nedsat funktionsevne * At man ikke kan færdes alene udenfor eget hjem og i uvante omgivelser. * At man selv kan efterspørge aktiviteten * At man er tilstede i / ved aktiviteten når den afvikles * At aktiviteten foregår udenfor eget hjem   Retten til ledsagelse bevares indtil der potentielt er sket en væsentlig ændring i borgerens fysiske eller psykiske nedsatte funktionsevne, der vil kræve en anden form for ydelser, der ligger ud over en ledsagelse. |
| **Handleplan** | Der kan laves en handleplan i forbindelse med ledsagelse efter § 97, hvis det ønskes af den enkelte borger. Ellers henvises til nedskrevne retningslinjer og procedurer for håndtering og effektuering af ledsagelse. Der henvises til [www.skivekommune.dk](http://www.skivekommune.dk) |
| **Ydelsesomfang** | Ydelsesomfang er 15 timers ledsagelse om måneden.  En borger kan dog vælge at opspare sine timer indenfor en periode på 6 måneder. Opsparede timer der ikke er brugt efter 6 måneder, bortfalder.  Det er ikke muligt at bruge ledsagetimer på forskud.  Ved tildeling tages der hensyn til i hvilket omfang, der i forvejen ydes individuel ledsagelse som et led i det samlede tilbud, der ydes borgeren.  Borgere, der bor i botilbud og som en del af tilbuddet modtager individuel ledsagelse til en aktivitet, de selv har valgt, har ikke ret til yderligere 15 timers ledsagelse om måneden, men op til i alt 15 timers ledsagelse til sociale aktiviteter.  Ved vurderingen om en borger i et botilbud i forvejen modtager individuel ledsagelse til en aktivitet i en form, der modsvarer ledsageordningen, lægges der blandt andet vægt på:   * Om der er tale om en aktivitet, som borgeren selv har valgt og som ikke indeholder socialpædagogisk bistand.   Det forhold, at borgeren deltager i sociale aktiviteter, selv i mindre grupper, f.eks. sammen med andre beboere. |
| **Udgifter til aktiviteter og befordring** | Borgeren afholder sine egne udgifter til befordring m.v. og egne samt ledsagerens udgifter til biografbilletter, spisning osv., hvis borgeren ønsker ledsagerens tilstedeværelse. Endvidere dækker borgeren ledsagerens befordringsudgifter under ledsagelsen.  Kommunalbestyrelsen kan yde tilskud til dækning af udgifter til ledsagerens befordring og andre aktiviteter med op til 919 kr. (2020-niveau) årligt. |
| **Udpegning af ledsager** | Kommunalbestyrelsen har pligt til at yde ledsagelsen som en naturalieydelse. Borgeren kan dog også selv være med til at udpege en ledsager, som kommunen ansætter. Ansættelsen er betinget af at kommunen vurderer den udpegede person egnet til opgaven. |
| **Opfølgning** | Skive Kommune vil følge op på bevilling af en ledsagelse minimum én gang om året.  Yderligere information på procedurer for opfølgning kan findes på Skive Kommunes hjemmeside. |
| **Klage og ankemuligheder** | Såfremt man er uenig i den afgørelse Skive Kommune har truffet, kan man inden 4 uger klage over afgørelsen.  Såfremt Skive Kommune ved genvurderingen giver en borger fuldt medhold i sin klage, vil man inden 4 uger modtage en ny afgørelse.  Såfremt Skive Kommune giver en borger delvist medhold i sin klage, skal man inden 4 uger efter den nye afgørelse meddele Skive Kommune, om man ønsker at fastholde sin klage.  Såfremt Skive Kommune ikke kan give medhold i en klage, bliver den videresendt til behandling ved Ankestyrelsen.  Henvendelse rettes til: Skive Kommune - Specialrådgivningen, Torvegade 10, 7800 Skive. [spec@skivekommune.dk](mailto:spec@skivekommune.dk) |